152 de decese şi peste 2.000 de cazuri de coronavirus în Spania în ultimele 24 de ore.
Bilanţul pandemiei de coronavirus din Spania este de 288 de decese şi 7.758 de persoane infectate. În ultimele 24 de ore, au fost raportate 152 de decese, majoritatea în regiunea Madrid. Rata de mortalitate este de 6%, iar epidemiologii susţin că asta arată un număr mare de îmbolnăviri nedetectate.
Situaţie explozivă în Spania, acolo unde numărul deceselor provocate de coronavirus s-a dublat într-o singură zi. După ce sâmbătă au fost raportaţi 136 de morţi, Ministerul Sănătăţii a anunţat astăzi că numărul a ajuns la 288.Capitala Madrid e cea mai afectată, cu 213 decese. Aproape triplu faţă de ultimul bilanţ şi cu o rată a mortalităţii de peste 6 la sută. O tendinţă similară cu cea a Italiei. "În realitate, rata de mortalitate a coronavirusului este mult mai mică. Aceste date arată că există multe alte cazuri care nu au fost detectate şi că transmiterea în interiorul comunităţii este larg răspândită", spune Pere Godoy, preşedintele Societăţii Spaniole de Epidemiologie pentru cotidianul El Pais.În Spania, până în prezent s-au înregistrat 7.753 de îmbolnăviri, adică cu aproximativ 2.000 mai multe decât erau sâmbătă.